เรื่องร้องเรียน (ไม่ระบุ) วันที่ 2022-07-22 06:23:20 — แขวงจตุจักร เขตจตุจักร กรุงเทพมหานคร
สวัสดีค่ะ ขอแจ้งปัญหาค่ะ 

1. เรื่องการจัดเก็บภาษีที่ดินและสิ่งปลูกสร้าง (สำนักงานเขตจตุจักร) ค่ะ 

1.1 เนื่องจากเคยแจ้งที่อยู่ในการจัดส่งให้เป็นที่อยู่ปัจจุบัน เพื่อความสะดวกในการจ่ายเงินให้แก่สำนักงานเขตฯ แต่สุดท้ายเหมือนระบบยังคงส่งไปที่บ้านตามหน้าบัตรประชาชน ซึ่งไม่สะดวกรับเลยค่ะ และนานๆ กลับที 

ทำให้เอกสารหล่นหาย จึงอยากทราบว่า สำนักงานเขตฯ จะสามารถเปลี่ยนหรือแก้ไขให้เป็นตามที่อยู่ปัจจุบันได้หรือไม่คะ โดยแก้ที่ระบบต้นทางของเขตเองค่ะ ในความคิดคือไม่น่าทำยาก แต่ไม่รู้ว่าปฏิบัติจริงจะยากมั้ยนะคะ 

ข้อดี: สำนักงานเขตฯ ได้เงินตรงตามกำหนด
ข้อเสีย: ไม่มี ยกเว้นเพิ่มงานให้ จนท. มาแก้ไขระบบตรงนี้

1.2 ทุกครั้งที่จ่ายเงินไม่เคยได้รับใบเสร็จจากสำนักงานเขตเลยค่ะ เคยส่งเมลให้ส่งใบเสร็จแบบดิจิตัลกลับมาก็ไม่เคยได้รับเลยค่ะ ไม่ทราบว่าอย่างไรค่ะ / เพื่อความโปร่งใส ควรออกใบเสร็จแบบอัตโนมัติให้ผู้ชำระเลยก็จะเป็นการดีมากๆ เลยค่ะ จะได้รู้ว่าเงินเข้าสำนักงานเขตฯ อย่างถูกต้อง คนจ่ายเงินก็สบายใจค่ะ